সুবীর সেন
সুবীর সেন (২৪ জুলাই  ১৯৩৪– ২৯ ডিসেম্বর ২০১৫) ছিলেন একজন ভারতীয় বাঙালি নেপথ্য সঙ্গীতশিল্পী যিনি বাংলা ও হিন্দি উভয় ভাষাতেই আধুনিক গান গেয়েছেন। এছাড়াও তিনি রবীন্দ্রসঙ্গীতের অন্যতম শিল্পী ছিলেন। সুবীর সেন বৃটিশ ভারতের অধুনা আসামের ডিব্রুগড়ে জন্ম গ্রহণ করেন। পিতা শৈলেশচন্দ্র সেন ছিলেন চিকিৎসক এবং মাতা লিলি সেন। গুয়াহাটিতে তাদের একটি ফার্মাসিও ছিল। তার ভাইবোনেরা হলেন - পৃথ্বীশ সেন, গৌরী সেন, সুনীল সেন এবং অরুণ সেন। রুনা লায়লার মা অনিতা সেন (আমেনা লায়লা)ও তার বোন এবং প্রখ্যাত সঙ্গীত শিল্পী রুনা লায়লা’র তিনি মামা। সুবীর সেন ম্যাট্রিক পাশের পর সঙ্গীত শিখতে কলকাতায় আসেন। তিনি রমা সেনকে বিবাহ করেন।